
Ez is hungaricum - A modern tudomány és az oktatás kapcsolata

Kutatásunkban a modern gráfelméletben támasztott igényeket
egyeztetjük a középiskolai követelményrendszerrel. Ennek keretében
először neves gráfelméleti kutatókat kérdeztünk véleményükről, majd
középiskolai tanárokat benyomásaikról. Az interjúk alapján
kidolgoztuk a gráfok oktatásának kétféle lehetséges bevezetését,
amely egyszerre veszi figyelembe a kerettanterv nyújtotta
lehetőségeket, a matematika oktatás szempontrendszerét, a
kompetenciákat (PISA) és a kutatók elképzeléseit. Az egyiket a minden
középiskolás által használt közösségi hálóra (Facebook) alapoztuk, a
másikban térképes útvonalkereső feladatokkal foglalkozunk. Mindkét
felépítés lényegében lefedi a középiskolai tankönyvcsaládokban
ismertetett anyag egészét.




